wannaphong/clean_thaiwikipedia huggingface dataset:
# โซเดียมซัลไฟต์
โซเดียมซัลไฟต์ (Sodium sulfite หรือ sodium sulphite) เป็นสารประกอบอนินทรีย์ที่มีสูตรเคมี Na2SO3 เป็นของแข็งสีขาวที่ละลายน้ำได้ ใช้ในเชิงพาณิชย์เป็นสารต้านอนุมูลอิสระและสารกันบูด นอกจากนี้ยังเหมาะสำหรับการทำให้ลิกนินอ่อนตัวลงในกระบวนการผลิตเยื่อและการกลั่นไม้และชีวมวลลิกโนเซลลูโลส เฮปตาไฮเดรตเป็นที่รู้จักแต่มีประโยชน์น้อยกว่า เนื่องจากมีความไวต่อการเกิดปฏิกิริยารีดอกซ์ทางอากาศมากกว่า
# สเตฟาน เซสเซยง
สเตฟาน เซสเซยง (, เกิด 1 มิถุนายน ค.ศ. 1984) เป็นนักฟุตบอลชาวเบนิน ปัจจุบันเล่นให้กับสโมสรฟุตบอลเกงเกลอเบอลีจี ในระดับเฟิร์ส ลีก ประเทศตุรกี
# ปิยะชาติ ถามะพันธ์
ปิยะชาติ ถามะพันธ์ ชื่อเล่น แมท เดิมชื่อ ปิยะฉัตร ถามะพันธ์ เป็นอดีตนักฟุตบอล ชาวไทย สามารถเล่นได้ทั้งตำแหน่งกองกลาง ปีกซ้าย และแบ็คซ้าย ปัจจุบันเป็นผู้ช่วยผู้จัดการทีมให้กับสมุทรปราการ ซิตี้ ใน ไทยลีก 2 ได้แชมป์ไทยพรีเมียร์ลีก 2 สมัยกับ สโมสรฟุตบอลเอสซีจี เมืองทอง ยูไนเต็ดราชประชาตั้ง”แมทกับแมน”เป็นโค้ชคุมทีมฤดูใหม่

 เกียรติประวัติ 
เมืองทอง ยูไนเต็ด
 ไทยลีก (2): 2552, 2555

	บางกอกกล๊าส
 ไทยเอฟเอคัพ (1): 2557

พีที ประจวบ
 ไทยลีกคัพ: 2562
# สายหลักรูโมอิ
สายหลักรูโมอิ  เป็นเส้นทางรถไฟญี่ปุ่นในจังหวัดฮกไกโด ดำเนินงานโดย JR ฮกไกโด ที่เชื่อมต่อสถานีรถไฟฟูกางาวะในฟูกางาวะ และสถานีรถไฟอิชิการินูมาตะในนูมาตะ หลังจากยกเลิกการให้บริการจากสถานีรถไฟรูโมอิไปยังสถานีรถไฟอิชิการินูมาตะ หลังจากวันที่ 1 เมษายน 2023 สายหลักรูโมอิถือเป็นเส้นทางรถไฟที่สั้นที่สุดในญี่ปุ่น ที่จัดเป็น 'สายหลัก' ที่ระยะทาง 

เมื่อวันที่ 19 พฤศจิกายน 2016 ประธานเจอาร์ฮอกไกโดได้ประกาศแผนการที่จะปรับโครงข่ายเพิ่มเติมให้สูงถึง , หรือประมาณ 50% ของเครือข่าย รวมถึงการปิดส่วนต่อมาของสายหลักรูโมอิ (ส่วน –  ปิดเมื่อ 5 ธันวาคม 2016) เส้นทางส่วน –  ปิดเมื่อ 1 เมษายน 2023 โดยมีขบวนสุดท้ายวิ่งในวันที่ 31 มีนาคม 2023 เส้นทางส่วนที่เหลือ  ส่วนไปยัง มีกำหนดจะปิดในมีนาคม 2026

 สถานี 
สัญลักษณ์อธิบายการจอด:  ●= ทุกขบวนแวะจอด, ◆= ขาขึ้นและลงบางขบวนแวะจอด, ▼= รถไฟขาลงไม่แวะจอด

รหัสชื่อสถานีระหว่าง(km)ระยะทาง(km)การจอดเชื่อมต่อกับที่ตั้ง深川0.0●นครฟูกางาวะ北一已3.83.8▼ 秩父別5.08.8▼ เมืองชิปปูเบ็ตสึ北秩父別2.411.2◆ 石狩沼田3.214.4● เมืองนูมาตะ

 ส่วนที่ปิดให้บริการแล้ว 
ชื่อสถานีระหว่าง(km)ระยะทาง(km)ที่ตั้ง真布3.417.8เมืองนูมาตะ恵比島2.920.7峠下7.628.3นครรูโมอิ幌糠6.234.5藤山5.540.0大和田4.244.2留萌5.950.1瀬越2.152.2礼受4.056.2阿分1.357.5เมืองมาชิเกะ信砂2.760.2舎熊0.861.0朱文別1.762.7箸別1.364.0増毛2.866.8
# เจ้าชายนายิฟ บิน อับดุลอะซีซ อาล ซะอูด
เจ้าชายนายิฟ บิน อับดุลอะซีซ อาล ซะอูด (ค.ศ. 1934 – 16 มิถุนายน ค.ศ. 2012) ทรงเป็นทั้งมกุฎราชกุมารกับรองนายกรัฐมนตรีตั้งแต่เดือนตุลาคม ค.ศ. 2011 และรัฐมนตรีว่าการกระทรวงมหาดไทยแห่งซาอุดีอาระเบียตั้งแต่เดือนตุลาคม ค.ศ. 1975 จนกระทั่งพระองค์สิ้นพระชนม์ในเดือนมิถุนายน ค.ศ. 2012

 พระราชประวัติช่วงต้น 
เจ้าชายนายิฟประสูติ ณ เมืองอัฏฏออิฟ ใน ค.ศ. 1934 โดยมีพระราชบิดา คือ กษัตริย์อับดุลอะซีซ ด้วยเหตุนี้ พระองค์จึงเป็นหนึ่งในพี่น้องอัสซุดัยรี ทั้งนี้ พระองค์ทรงเป็นราชบุตรลำดับที่ยี่สิบสามในกษัตริย์อับดุลอะซีซ

 สิ้นพระชนม์ 
เมื่อวันที่ 16 มิถุนายน ค.ศ. 2012 เวลาประมาณ 13:00 น. (UTC+3) ทางสถานีโทรทัศน์แห่งรัฐซาอุดีอาระเบียได้รายงานการสิ้นพระชนม์ของเจ้าชายนายิฟ ตามสำนักข่าวรอยเตอร์ได้รายงานว่าพระองค์สิ้นพระชนม์ในเมืองเจนีวา

ทางราชสำนักระบุว่างานพระศพของพระองค์จะจัดขึ้น ณ วันที่ 17 มิถุนายน ค.ศ. 2012 โดยช่องข่าวอัลอาระเบียรายงานว่าจะมีการสวดภาวนาที่จะจัดขึ้นในมัสยิดของเมืองมักกะฮ์อันศักดิ์สิทธิ์
# โอดะกีว 3000 ซีรีส์
โอดะเกียว 3000 ซีรีส์ เอสอี (SE ย่อมาจาก ซูเปอร์ เอ็กซ์เพรสส์)  เป็นรถไฟฟ้าของบริษัทรถไฟฟ้าโอดะเกียว รุ่นแรกของขบวนรถไฟด่วนพิเศษ "โรมานซ์คาร์" เริ่มให้บริการครั้งแรกในปี ค.ศ. 1957 จนถึงปี ค.ศ. 1968 และสามารถสร้างสถิติโลกสำหรับรถไฟรางแคบที่ความเร็ว 145 กิโลเมตร/ชั่วโมงซีรี่ย์จีน สืบค้นเมื่อ March 28, 2023 ซึ่งถือเป็นต้นแบบในการพัฒนารถไฟหัวกระสุนชิงกันเซ็ง ซีรีส์ 0

ในปี ค.ศ. 1968 ได้รับการปรับปรุงโดยการลดจำนวนตู้โดยสารลงจากแปดตู้เหลือเพียงห้าตู้ เรียกว่ารุ่น SSE (Short Super Express) และใช้งานแทนรุ่น SE จนถึงปี ค.ศ. 1991

ภายในตู้โดยสาร
# สหภาพประชาธิปไตยกัมพูชา
สหภาพประชาธิปไตยกัมพูชา (Union of Cambodian Democrats)เป็นพันธมิตรทางการเมืองในกัมพูชาของพรรคการเมืองสามพรรค  จัดตั้งขึ้นนอกประเทศกัมพูชาใน พ.ศ. 2540 หลังการรัฐประหารในปีนั้น  ผู้นำของพรรคการเมืองทั้งสามได้แก่ สม รังสี หัวหน้าพรรคสมรังสี ซอน ซานหัวหน้า พรรคประชาธิปไตยเสรีนิยมชาวพุทธ (ปัจจุบันนำโดย ซอน ซัวเบิร์ท) และพระนโรดม รณฤทธิ์หัวหน้าพรรคฟุนซินเปก ต่อมา บัว เฮล และ เต็ย ชินจากพรรคเขมรเป็นกลาง เข้าร่วมในพันธมิตรนี้ด้วย 

เป้าหมายของพันธมิตรนี้คือประชาธิปไตย สันติภาพและอธิปไตยในดินแดนกัมพูชา
# เจ้าแก้วมงคล ณ เชียงใหม่
เรืออากาศโท เจ้าแก้วมงคล ณ เชียงใหม่ (26 ตุลาคม พ.ศ. 2446 – 7 ธันวาคม พ.ศ. 2528) เป็นบุตรของเจ้าราชวงศ์ (เลาแก้ว ณ เชียงใหม่) เจ้าราชวงศ์นครเชียงใหม่ โอรสองค์เดียวในเจ้าอินทวโรรสสุริยวงษ์ เจ้าผู้ครองนครเชียงใหม่ องค์ที่ 8 ประสูติแต่เจ้าทิพเนตร สมรสกับเจ้าแสงดาว ณ เชียงใหม่ บุตรบุญธรรมในเจ้าดารารัศมี พระราชชายา 

เจ้าแก้วมงคล เป็นเจ้านายฝ่ายเหนือคนหนึ่งที่ถูกมองว่าอาจจะได้รับโปรดเกล้าฯ แต่งตั้งเป็นเจ้าผู้ครองนครเชียงใหม่ องค์ที่ 10เบญจวรรณ บุญโทแสง. พัฒนาการการปรับตัวทางการเมืองของกลุ่มอำนาจท้องถิ่นภายหลังการผนวกดินแดนของสยาม (พ.ศ. 2442-2547): กรณีศึกษาตระกูล ณ เชียงใหม่.  วิทยานิพนธ์รัฐศาสตรมหาบัณฑิต มหาวิทยาลัยเชียงใหม่. 2550 หากว่าการแต่งตั้งเจ้าผู้ครองนครเชียงใหม่สืบแทนพระเจ้ากาวิโรรสสุริยวงศ์ ให้สิทธิ์แก่โอรสองค์เดียว คือ เจ้าราชวงศ์ (เลาแก้ว ณ เชียงใหม่) แต่กลับเป็นเจ้าแก้วนวรัฐ อนุชาของเจ้าอินทวโรรสสุริยวงษ์

 ประวัติ 
เจ้าแก้วมงคล ณ เชียงใหม่ เป็นบุตรเจ้าราชวงศ์ (เลาแก้ว) กับเจ้าจันทร์จร ณ เชียงใหม่ เกิดเมื่อปี พ.ศ. 2446 เข้ารับการศึกษาที่โรงเรียนนายร้อย จากนั้นได้เข้ารับราชการเป็นทหารอากาศ ต่อมาถูกจับและคุมขังในข้อหากบฏ พร้อมกับคณะกบฏบวรเดชเชียงใหม่ พ.ศ. ๒๕๑๒ หลังจากพ้นโทษจึงกลับมาใช้ชีวิตที่อำเภอแม่ริมกับเจ้าแสงดาว มีธิดาคนเดียวคือเจ้าประกายแก้ว ณ เชียงใหม่ (19 กันยายน 2475 – 30 พฤษภาคม 2534)

ภายหลังเจ้าแก้วมงคล ณ เชียงใหม่ ได้ย้ายไปอยู่ที่ตำบลอุโมงค์ อำเภอเมืองลำพูน จังหวัดลำพูน พร้อมทั้งแต่งงานใหม่กับนางศรีนวล ณ เชียงใหม่ (11 มกราคม 2459 - 4 สิงหาคม 2558)

 การรับมรดกของเจ้าดารารัศมี พระราชชายา 
ก่อนที่เจ้าดารารัศมี พระราชชายา จะสิ้นพระชนม์ได้ทรงทำพินัยกรรมแบ่งพื้นที่พระตำหนักดาราภิรมย์ และสวนเจ้าสบาย ให้แก่ทายาทออกเป็น 4 ส่วน ซึ่งเจ้าแก้ว มงคล กับเจ้าแสงดาว ณ เชีงใหม่ ได้รับจำนวน 1 ส่วน ต่อมาเจ้าแก้วมงคล ได้ขอซื้อที่ดินทั้ง 76 ไร่ เพื่อให้เป็นผืนเดียวกัน

กระทั่งในปี พ.ศ. 2490 กระทรวงศึกษาธิการ มีนโยบายขยายการศึกษาระดับอุดมศึกษาสู่ภูมิภาค จุฬาลงกรณ์มหาวิทยาลัย จึงได้ขอซื้อที่ดินดังกล่าว แต่ก็มิได้ดำเนินการจัดตั้งสถาบันการศึกษาแต่อย่างใดอนุ เนินหาด, สังคมเมืองเชียงใหม่ เล่ม 9, นพบุรีการพิมพ์, 2547

 การทำงาน 
เจ้าแก้วมงคล ณ เชียงใหม่ เคยรับราชการเป็นทหารอากาศ ต่อมาได้รับการทาบทามให้มารับตำแหน่งผู้จัดการบริษัท ขนส่งเรือเมล์ จำกัด (ซึ่งต่อมาเปลี่ยนเป็นการบินไทย) จนกระทั่งเกษียณอายุในปี พ.ศ. 2507 หลังจากนั้นจึงหันมาทำสวนลำใย ที่บ้านเด่น ตำบลหนองหอย อำเภอเมืองเชียงใหม่ และทำกิจการเหมืองแร่ที่อำเภอลี้ จังหวัดลำพูน แต่ไม่ประสบความสำเร็จ จึงขายกิจการและย้ายไปอาศัยอยู่ที่อำเภอสารภี

 ถึงแก่อนิจกรรม 
เจ้าแก้วมงคล ณ เชียงใหม่ ถึงแก่อนิจกรรม ในวันที่ 7 ธันวาคม พ.ศ. 2528 รวมอายุ 82 ปี

 เครื่องราชอิสริยาภรณ์ 

พงศาวลี
# รายชื่อพรรคการเมืองในประเทศกัมพูชา
บทความนี้เป็นรายชื่อ พรรคการเมืองในประเทศกัมพูชา ซึ่งภาษาเขมรเรียก คณปักษ์ ([โคนาปัค]) ประเทศกัมพูชาเป็นรัฐซึ่งมีพรรคเดียวเป็นใหญ่ พรรคที่อยู่ในอำนาจ คือ พรรคประชาชนกัมพูชา แม้พรรคฝ่ายค้านได้รับอนุญาตให้ดำเนินการได้ แต่ถือกันอย่างกว้างขวางว่า แทบไม่มีโอกาสเข้าสู่อำนาจอย่างแท้จริง

พรรคซึ่งมีสมาชิกอยู่ในสภาผู้แทนราษฎร

 ชื่อ หัวหน้า อุดมการณ์ พฤฒสภา (สภาสูง) รัฐสภา (สภาล่าง)  ฮุน เซน ไม่ปรากฏ    สม รังสี เสรีนิยม    คง คำ เสรีนิยม  

พรรครอง

 ชื่อ หัวหน้า ค.ศ. ก่อตั้ง  นโรดม อรุณรัศมี  1981   Uk Phourik  1998   Sarath Oeurn  2003   Sum Sitha  2004   Lon Rith  2006   Ban Sophal  2006   Khem Veasna  2006   Thorng Sovannara  2008   Daran Kravanh  2012   Seng Sokheng  2012   Sovan Panhchakseila  2012   Huon Chamroeun  2012   นโรดม รณฤทธิ์  2014   Yeng Virak  2015   Lak Sopheap  2015 

พรรคในอดีต
กรมประชาชน (พรรคที่เปิดเผยของฝ่ายซ้ายในกัมพูชา)
ขบวนการสหภาพแห่งชาติประชาธิปไตย
เขมรอิสระ
ประชาชลลนะ 
 พรรคเขมรใหม่
พรรคประชาธิปไตย  (กร็อมปรอเจียทิปะเต็ย)
พรรคประชาธิปไตยก้าวหน้า 
 พรรคประชาธิปไตยเสรีนิยมชาวพุทธ
พรรคสังคมราษฎร์นิยม 
พรรคสาธารณรัฐ  (คณะปักสาเทียระณะเรียธ)
พรรคสาธารณรัฐสังคมนิยม  (ส็องคุมสาเทียระณะเรียธ)
 พรรคสามัคคีแห่งชาติกัมพูชา
พรรคเสรีภาพ
 พรรคเอกภาพแห่งชาติเขมร
สมาคมเขมรอิสระ
# ฟุตบอลชิงแชมป์แห่งชาติอาเซียน 2004
อาเซียนฟุตบอลแชมเปียนชิพ หรือภายใต้ชื่อของ ไทเกอร์คัพ ตามผู้สนับสนุน โดยครั้งนี้ประเทศเวียดนามและมาเลเซีย เป็นเจ้าภาพร่วมกัน เริ่มการแข่งขันตั้งแต่วัน 7 ธันวาคม พ.ศ. 2547 - 16 มกราคม พ.ศ. 2548 โดยมีประเทศเข้าร่วมการแข่งขันทั้งหมด 10 ประเทศ

 การแข่งขัน 
 รอบแบ่งกลุ่ม 
 กลุ่มเอ 
TeamPldWDLGFGAGDPts4310170+17104220103+784211135+874103416–1234004222–200

 กลุ่มบี 
TeamPldWDLGFGAGDPts431062+4104301113+894211134+97410349–534004218–160

 รอบแพ้คัดออก 
{{4TeamBracket-2legs
| RD1=Semifinals
| RD2=Finals

| RD1-seed1=A1 
| RD1-team1= 
| RD1-score1-1= 1
| RD1-score1-2= 4
| RD1-score1-A= 5
| RD1-seed2=B2
| RD1-team2= 
| RD1-score2-1= 2
| RD1-score2-2= 1
| RD1-score2-A= 3

| RD1-seed3=B1
| RD1-team3=
| RD1-score3-1= 3
| RD1-score3-2= 2
| RD1-score3-A= 5
| RD1-seed4=A2
| RD1-team4= (ต่อเวลา)
| RD1-score4-1= 4
| RD1-score4-2= 4
| RD1-score4-A= 8| RD2-seed1=A1
| RD2-team1=
| RD2-score1-1= 1
| RD2-score1-2= 1
| RD2-score1-A= 2| RD2-seed2=A2
| RD2-team2=| RD2-score2-1= 3
| RD2-score2-2= 2
| RD2-score2-A= 5'}}

 รอบรองชนะเลิศ 
First Leg

Second Legสิงคโปร์ชนะด้วยผลประตูรวม 8–5อินโดนีเซียชนะด้วยผลประตูรวม 5–3 รอบชิงอันดับที่ 3 

 รอบชิงชนะเลิศ 
First Leg

Second Legสิงคโปร์ชนะด้วยผลประตูรวม 5–2''

รางวัลพิเศษ
ชนะเลิศไทเกอร์คัพ  2004สิงคโปร์  ชนะเลิศครั้งที่ 2
ผู้เล่นทรงคุณค่ารองเท้าทองคำ Iman Al Hafis Ilham Jaya Kesuma

 Goal scorers 

7 goals
 Ilham Jaya Kesuma

6 goals
 Dhia Azrai Naim Rosman
 Soe Myat Min
 Faris Ramli

5 goals
 กูร์นียาวัน ดวี ยูลียันโต

4 goals
 Boaz Solossa
 Elie Aiboy
 โดมินิก ตัน
 Shakir Hamzah
 Quah Jing Wen
 Sarayoot Chaikamdee
 Thạch Bảo Khanh
 Lê Công Vinh

3 goals
 Chalana Luang-Amath
 Emelio Caligdong

2 goals
 Muhammad Amirul Hisyam Awang Kechik
 San Day Thien
 Quah Ting Wen
 Khairul Amri
 Therdsak Chaiman
 Suriya Domtaisong
 Dang Van Thanh

1 goal
 Hing Darith
 Hang Sokunthea
 Charis Yulianto
 Mahyadi Panggabean
 Muhammad Mauli Lessy
 Ortizan Solossa
 Visay Phaphouvanin
 Mohd Amirul Hadi Zainal
 Safiq Rahim
 Mohd Asraruddin Putra Omar
 Thanabalan Nadarajah
 Aung Kyaw Moe
 Min Thu
 Zaw Lynn Tun
 มโย ไลง์ วีน
 Chad Gould
 Quah Zheng Wen
 Safuwan Baharudin
 Ikhsan Fandi
 Shahril Ishak
 Weerayut Jitkuntod
 Yuttajak Konjan
 Ittipol Poolsap
 Sarif Sainui
 Banluesak Yodyingyong
 Januário do Rego
 Simon Diamantino
 Nguyen Huy Hoang
 Nguyễn Minh Phương

Own goal
 Sun Sampratna (For Vietnam)
 Sengphet Thongphachan (For Singapore)

 Notes 

 References 
General

Stokkermans, Karel. "ASEAN ("Tiger") Cup 2004 (Vietnam)". RSSSF.

Specific

 External links 
Tiger Cup 2004  at AseanFootball.org
# ดิ อัลบั้ม (อัลบั้มแดนบีม)
ดิ อัลบั้ม  เป็นอัลบั้มเพลงลำดับที่ 1 ของศิลปินดูโอแดนบีม ภายใต้สังกัด อาร์เอส โปรโมชั่น ออกจำหน่ายในปี พ.ศ. 2548

 รายชื่อเพลง 

 คิดมาก
 ใช้เบอร์เดิม
 โสด
 อย่าแอบร้องไห้เมื่อไกลกัน
 ปาฏิหาริย์ครั้งสุดท้าย
 เราไม่ต้องรักกัน แต่ฉันต้องรักเธอ
 กอดได้ไหม
 ไม่รับปาก
 คำเดียวกัน
 ตามหาหัวใจ

 สมาชิกในวง 

 วรเวช ดานุวงศ์
 กวี ตันจรารักษ์
# ดิ อัลบั้ม ทู รีแล็ค
ดิ อัลบั้ม ทู รีแล็ค  เป็นอัลบั้มเพลงลำดับที่ 2 ของศิลปินดูโอแดนบีม ภายใต้สังกัด อาร์เอส โปรโมชั่น ออกจำหน่ายในปี พ.ศ. 2549

 รายชื่อเพลง 

 ไปน่ารักไกลๆ หน่อย
 ไม่ซื่อ
 ทำตัวดีดีนะ
 รักคนอ่าน
 เบื่อหน่าย
 หัวใจสั่งให้จำ
 ใต้หมอน
 คนมีแผล
 แกล้ง
 แลกหัวใจก็ยอม

 สมาชิกในวง 

 วรเวช ดานุวงศ์
 กวี ตันจรารักษ์
# ดิ อัลบั้ม ทรี ฟรีด้อม (อัลบั้มแดนบีม)
ดิ อัลบั้ม ทรี ฟรีด้อม  เป็นอัลบั้มเพลงลำดับที่ 3 ของศิลปินดูโอแดนบีม ภายใต้สังกัด อาร์เอส ออกจำหน่ายในปี พ.ศ. 2550

 รายชื่อเพลง 

 Now
 อยู่คนเดียวไม่เป็น
 ช่วยโดนน้อยหน่อย
 มั่กมาก
 ก้ำกึ่ง
 ถ้าจะลืม ฉันจะรอ
 น้อยใจ
 คนเสียแฟน
 เวลาไม่เคยพอ
 กลัวที่เก่า
 Freedom มากมาก

 สมาชิกในวง 

 วรเวช ดานุวงศ์
 กวี ตันจรารักษ์
# ท้อง
ท้อง อาจหมายถึง
 ท้อง ส่วนท้อง หน้าท้อง หรือ พุง 
 ท้องน้อย หมายถึงส่วนล่างของท้อง
 ช่องท้อง ช่องลำตัวในท้อง 
 การตั้งครรภ์
# แฟรีส์แวร์บูทส์
แฟรีส์แวร์บูทส์  เป็นซิงเกิลของวง เฮฟวีเมทัล Black Sabbath จากอัลบั้ม Paranoid ในปี 1970 นอกจากนั้นเพลงนี้ยังถูกบันทึกลงอัลบั้มรวมเพลง Black Box: The Complete Original Black Sabbath (1970-1978)  Tony Iommi บอกว่าเพลงนี้แต่งจากเหตุการณ์ที่ "Geezer และ Ozzy กำลังสูบบุหรี่อยู่นั้นพวกเขาเห็นนางฟ้าในสวนสาธารณะกำลังสวมรองเท้าBlack Box: The Complete Original Black Sabbath (1970-1978)
อ้างอิง
# ตำรวจดี/ตำรวจเลว
ตำรวจดี/ตำรวจเลว เป็นกลวิธีทางจิตวิทยาอย่างหนึ่งใช้สำหรับการสอบสวนผู้ต้องหา เกี่ยวกับกลุ่มผู้ดำเนินการสอบสวนสองกลุ่ม โดยจัดฉากให้กลุ่มแรกประพฤติตัวตรงข้ามกับกลุ่มที่สอง

"ตำรวจเลว" จะประพฤติตัวอย่างก้าวร้าว แสดงท่าทีไปในทางลบเกี่ยวกับผู้ต้องหา กล่าวหาอย่างรุนแรง ตำหนิผู้ต้องหาไปในทางเสื่อมเสีย และโดยทั่วไปมักจะสร้างความชังระหว่างผู้ต้องหากับตัวเขาเอง เพื่อจัดฉากให้กับ "ตำรวจดี" ที่จะประพฤติตัวอย่างสุภาพ เป็นกำลังใจ เข้าใจ และแสดงความเห็นอกเห็นใจผู้ต้องหา ตำรวจดีก็จะปกป้องผู้ต้องหาจากตำรวจเลวด้วย สิ่งนี้จะทำให้ผู้ต้องหารู้สึกว่าเขาสามารถร่วมมือกับตำรวจดีหรือเกรงกลัวตำรวจเลว ผู้ต้องหาก็จะต้องการความคุ้มครองและเชื่อใจตำรวจดี จากนั้นจึงเปิดเผยข้อมูลตามที่ผู้สอบสวนต้องการ

ถึงแม้กลวิธีนี้มักใช้ได้ผลโดยเฉพาะกับผู้ต้องหาที่เป็นเยาวชน ตื่นตระหนก หรือไร้เดียงสา แต่ก็อาจทำให้เกิดการโต้ตอบโดยสัญชาตญาณในกลุ่มที่มีพฤติกรรมคล้ายกันนี้ อย่างไรก็ตามถ้าผู้ต้องหารู้ตัวว่ากำลังถูกชักใย เขาอาจปิดกั้นอย่างสิ้นเชิงหรือพยายามขัดขวางกระบวนการสอบสวน
# ซานตามาร์ตา
ซานตามาร์ตา  เป็นเมืองหลวงของจังหวัดมักดาเลนา ประเทศโคลอมเบีย ก่อตั้งเมื่อวันที่ 29 กรกฎาคม ค.ศ. 1525 โดยโรดรีโก เด บัสตีดัส ถือเป็นเมืองที่เก่าแก่ที่สุดในโคลอมเบียที่ยังคงอยู่ ตั้งอยู่ระหว่างภูเขาซานตามาร์ตากับทะเลแคริบเบียน เมืองเป็นจุดหมายปลายทางของนักท่องเที่ยว เนื่องจากมีสถานที่ประวัติศาสตร์ สถาปัตยกรรมอาณานิคม ชายหาด และธรรมชาติที่สวยงาม
# ซามอชช์
ซามอชช์  เป็นเมืองทางตะวันออกเฉียงใต้ของประเทศโปแลนด์ มีประชากร 66,633 คน (ค.ศ. 2004) ตั้งห่างจากเมืองลูบลินราว 90 กม. ห่างจากกรุงวอร์ซอราว 247 กม. และห่างจากชายแดนประเทศยูเครนราว 60  กม. ก่อนสงครามโลกครั้งที่ 2 มีชาวยิวมากกว่า 12,500 คนอาศัยอยู่ที่เมืองนี้ หรือราวร้อยละ 43 ของเมือง ปัจจุบันมีชาวยิวเหลืออยู่เพียงร้อยละ 3 เมืองได้รับขึ้นเป็นมรดกโลกจากยูเนสโกในปี ค.ศ. 1992
# บาร์รังกิยา
center|thumb|มุมมองของ บาร์รังกิยา ในเวลากลางคืน|240x240px 
 อ้างอิง
# หลวงปู่ลี กุสลธโร
หลวงปู่ลี กุสลธโร  เป็นพระเถระฝ่ายวิปัสสนาธุระสายพระป่าในประเทศไทย สังกัดคณะสงฆ์ธรรมยุติกนิกาย ศิษย์พระธรรมวิสุทธิมงคล (บัว ญาณสมฺปนฺโน) วัดเกษรศิลคุณธรรมเจดีย์ (วัดภูผาแดง) ตำบลหนองอ้อ อำเภอหนองวัวซอ จังหวัดอุดรธานี

 มรณภาพ 
หลวงปู่ลี อาพาธตั้งแต่วันที่ 4 กุมภาพันธ์ พ.ศ. 2561 ด้วยโรคชราและละสังขารอย่างสงบในวันที่ 3 พฤศจิกายน พ.ศ. 2561 เวลา 15.15 น. ณ ห้องปลอดเชื้อ ข้างศาลาใหญ่ สิริอายุ 96 ปี 1 เดือน 11 วัน โดยก่อนหน้านี้ได้มีข่าวการละสังขารของหลวงปู่ เมือ 23 กุมภาพันธ์ พ.ศ. 2561 และได้มีแถลงการณ์เรื่องการอาพาธของหลวงปู่ลี ว่ายังอยู่ในการดูแลของทีมแพทย์ โรงพยาบาลอุดรธานี และแพทย์ทางเลือกเป็นระยะ ๆ และได้ละสังขารอย่างสงบ ตามประกาศล่าสุดของทางทีมแพทย์[1]

ประวัติ
ชาติกำเนิด
หลวงปู่ลี กุสลธโร เกิดเมื่อวันที่ 5 กันยายน พ.ศ. 2465 ตรงกับวันอังคาร ขึ้น 15 ค่ำ เดือน 10 ปีจอ ที่บ้านเก่า ตำบลนาหอ อำเภอด่านซ้าย จังหวัดเลย เป็นบุตรของนายปุ่น และนางโพธิ์ ชาลีเชียงพิณ มีพี่น้องร่วมกัน 9 คน เรียนจบชั้นประถม 3 เมื่ออายุ 12 ปี และแต่งงานกับนางสาวตี เมื่ออายุประมาณ 20 ปี นางสาวตีตั้งท้อง เมื่อคลอดปรากฏว่าลูกเสียชีวิต ท่านได้รู้สึกเศร้าโศกเสียใจเป็นอย่างยิ่ง 

การแต่งงานครั้งนี้ ท่านเล่าว่า ที่แต่งกับนางสาวตี มิได้แต่งเพราะความรัก หากแต่เป็นการการคลุมถุงชน โดยที่ท่านยังไม่เคยรักผู้ใดเลย ท่านอยู่กับภรรยาได้เพียง 2 ปี 3 เดือน จึงขอออกบวชเพราะได้ฟังธรรมจากพระกรรมฐานที่เป็นศิษย์ของท่านอาจารย์มั่นแล้วรู้สึกเลื่อมใส

อุปสมบท
หลวงปู่ลี อุปสมบทที่วัดศรีโพนเมือง ตำบลในเมือง อำเภอเมือง จังหวัดสกลนคร เมือวันที่ 30 มกราคม 2493 โดยมีพระธรรมเจดีย์ (จูม พนฺธุโล) เป็นพระอุปัชฌาย์ หลวงปู่อ่อน ญาณสิริ เป็นพระกรรมวาจาจารย์ หลวงปู่ฝั้น อาจาโร เป็นพระอนุสาวนาจารย์ (หลวงปู่ลี กุสลธโร ท่านบวชพระเมื่อครั้งงานเผาศพหลวงปู่มั่น ภูริทตฺโต และเมื่ออุปสมบทได้ฉายานามว่า “กุสลธโร” แปลว่า “พระผู้ทรงไว้ซึ่งความดี”)
โอวาทธรรม

การมีส่วนร่วมในโครงการผ้าป่าช่วยชาติ
หลวงปู่ลีเป็นผู้ที่มีอุปนิสัยมักน้อย สันโดษ มีความเคารพรักครูบาอาจารย์เป็นสำคัญเช่นเหตุการณ์ผ้าป่าช่วยชาติที่ หลวงตามหาบัวจัดตั้งขึ้น ท่านได้ร่วมถวายทองคำเข้าโครงการกว่า 500 กิโลกรัม ซึ่งแสดงให้เห็นความกตัญญูกตเวทีต่อพ่อแม่ครูอาจารย์อย่างที่สุด หลังจากนั้นสาธุชน
ก็มีศรัทธาเลื่อมใสและได้มีร่วมทำบุญกับหลวงปู่ลี ตั้งแต่นั้น

ละสังขาร
หลวงปู่ลี อาพาธตั้งแต่วันที่ 4 กุมภาพันธ์ พ.ศ. 2561 ด้วยโรคชราและละสังขารอย่างสงบในวันที่ 3 พฤศจิกายน พ.ศ. 2561 เวลา 15.15 น. ณ ห้องปลอดเชื้อ ข้างศาลาใหญ่ สิริอายุ 96 ปี 1 เดือน 11 วัน   โดยก่อนหน้านี้ได้มีข่าวการละสังขารของหลวงปู่ เมือ 23 กุมภาพันธ์ พ.ศ. 2561 และได้มีแถลงการณ์เรื่องการอาพาธของหลวงปู่ลี ว่ายังอยู่ในการดูแลของทีมแพทย์ โรงพยาบาลอุดรธานี และแพทย์ทางเลือกเป็นระยะ ๆ และได้ละสังขารอย่างสงบ ตามประกาศล่าสุดของทางทีมแพทย์'หลวงปู่ลี'ละสังขารอย่างสงบที่วัดภูผาแดง-Thaipost.net URL:https://www.thaipost.net/main/detail/21274
# แอร์นิปปอน
แอร์นิปปอน  เป็นสายการบินท้องถิ่น ของญี่ปุ่น บินในเส้นทางระยะสั้น และเส้นทางระหว่างแผ่นดินใหญ่กับเกาะต่างๆของญี่ปุ่น โดยมีออล นิปปอน แอร์เวย์ เป็นบริษัทผู้ถือหุ้นใหญ่ทั้งหมด มีฐานบินหลักที่ท่าอากาศยานนานาชาติโตเกียว
# ข่า (แก้ความกำกวม)
ข่า สามารถหมายถึง

 ข่า (ชาวเขา) คนชาวเขา

 ข่า (พืช) พืชล้มลุก

 ข่า (สัตว์) สัตว์น้ำ

 ข่า (อุปกรณ์ปรุงอาหาร) วัสดุทำจากไม้ใช้สำหรับปิ้งย่างอาหาร
# เบรฟ (วิดีโอเกม)
เบรฟ  เป็นวิดีโอเกมผจญภัยแนวเกมยิงมุมมองบุคคลที่สามที่รองรับระบบนินเทนโดวี ซึ่งอิงจากภาพยนตร์ฉบับภาษาอังกฤษเดียวกันนี้ เกมยังรองรับต่อแพลตฟอร์มอื่นด้วยอุปกรณ์ควบคุมการเคลื่อนไหวต่อพ่วง ดังเช่น เพลย์สเตชันมูฟ รวมถึง คินเน็คท์ และมีกำหนดการเปิดตัว ณ วันที่ 19 มิถุนายน ค.ศ. 2012 Brave - PlayStation 3 - IGN 

 รูปแบบการเล่น 
เกมนี้สามารถเล่นแบบผู้เล่นคนเดียว หรือเล่นร่วมกันAction-adventure video game Inspires by Disney Pixar film  ซึ่งผู้เล่นคนแรกจะทำการควบคุมเมริดา ในขณะที่โหมดร่วมกันเล่นผู้เล่นคนที่สองจะสามารถทำการควบคุมวิลโอเดอะวิสพ์ เกมนี้ยังโดดเด่นด้วยปริศนานานัปการ ซึ่งจะแก้ไขได้ด้วยความช่วยเหลือของน้องชายแฝดสาม และราชินีเอลินอร์ ที่สามารถเล่นได้ในรูปแบบหมีของเธอในที่เกิดเหตุต่อสู้ โดยในเลเวลต่าง ๆ สามารถเข้าถึงได้จากสถานที่ที่เรียกว่า "ริงออฟสโตน" ซึ่งผู้เล่นสามารถใช้เวทมนตร์ที่แตกต่างกัน (ไฟ, ดิน, ลม และน้ำแข็ง)
# ตำบลห้วยข้าวก่ำ
ห้วยข้าวก่ำ เป็นตำบลหนึ่งในอำเภอจุน จังหวัดพะเยา เป็นเขตเมืองที่มีผู้คนอาศัยอยู่หนาแน่นที่สุดของอำเภอจุน เป็นศูนย์กลางการค้า เศรษฐกิจ และการบริหารงานราชการภายในอำเภอ เนื่องจากเป็นที่ตั้งของที่ว่าการอำเภอจุน  และเป็นที่ตั้งของวัดและโรงเรียนมัธยมขนาดใหญ่ คือวัดห้วยข้าวก่ำและโรงเรียนจุนวิทยาคม ซึ่งเป็นโรงเรียนที่มีขนาดใหญ่ที่สุดในอำเภอ ทั้งพื้นที่ของตำบลห้วยข้าวก่ำอยู่ในเขตเทศบาลตำบลห้วยข้าวก่ำ

 ที่มาของชื่อ 
ห้วยข้าวก่ำ มีที่มาจากข้าวก่ำ (Purple Rice) ถือเป็นข้าวที่มีลักษณะเฉพาะ ข้าวสารมีสีม่วงเข้มจนเกือบดำทำให้บางพื้นที่เรียกข้าวเหนียวดำหรือข้าวสีนิล เมื่อนึ่งหรือต้มให้สุก จะเห็นเป็นสีม่วงสด สีม่วงของข้าวก่ำนี้ เกิดจากสาร Cyanindin 3-glucoside ในกลุ่มแอนโทไซยานิน (Anthocyanin) ถือเป็นสารที่มีฤทธิ์ต้านอนุมูลอิสระที่มีคุณภาพสูง
# พระพรหมวชิรญาณโสภณ
พระพรหมวชิรญาณโสภณ นามเดิม เลี่ยม จันทำ ฉายา ฐิตธมฺโม เป็นพระราชาคณะเจ้าคณะรอง ฝ่ายวิปัสสนาธุระ ดำรงตำแหน่งเจ้าอาวาสวัดหนองป่าพงสืบต่อจากพระโพธิญาณเถร (ชา สุภทฺโท) ด้วยอุปนิสัยมักน้อย สันโดษ ถ่อมตนประวัติเจ้าอาวาส , วัดหนองป่าพง จึงเป็นที่เคารพของพุทธศาสนิกชนจำนวนมาก เมื่อครั้งหลวงพ่อชาอาพาธหนัก ได้ขอให้พระอาจารย์เลี่ยม รับตำแหน่งเจ้าอาวาสแทน เป็นเหตุให้ท่านดำรงตำแหน่งตั้งแต่นั้นเป็นต้นมา

ประวัติ
 ชาติกำเนิด 
พระพรหมวชิรญาณโสภณ นามเดิม เลี่ยม จันทำ เกิดเมื่อวันที่ 5 พฤศจิกายน พ.ศ. 2484 ตรงกับวันพุธ แรม 2 ค่ำ เดือน 12 ปีมะเส็ง ที่บ้านโคกจาน ตำบลทุ่งไชย อำเภออุทุมพรพิสัย จังหวัดศรีสะเกษ บิดาชื่อนายเพ็ง จันทำ มารดาชื่อนางเป้ง จันทำ มีพี่น้องทั้งหมด 6 คน โดยท่านเป็นคนที่ 4

 อุปสมบท 
พระอาจารย์เลี่ยม ได้อุปสมบทเป็นพระภิกษุ เมื่อปี พ.ศ 2504 โดยมีพระครูถาวรชัยเขต เป็นพระอุปัชฌาย์ พระทิพย์ เป็นพระกรรมวาจาจารย์ และพระจันลา เป็นพระอนุสาวนาจารย์
และสามารถสอบได้นักธรรมชั้นเอกในปี 2507

 ปฏิบัติกรรมฐาน 
ในปี 2512 พระอาจารย์เลี่ยม ได้ออกเดินทางเสาะแสวงหาครูบาอาจารย์เพื่อเรียนรู้ธรรม จนได้มาพบสำนักของพระโพธิญาณเถร (ชา สุภทฺโท)  วัดหนองป่าพง ซึ่งเป็นวัดที่ร่มรื่น สะอาดสะอ้าน  เสนาสนะมีระเบียบเรียบร้อย ดูแล้วเย็นใจ และได้กราบนมัสการหลวงพ่อชา ขอฝากตัวเป็นศิษย์ ในการนี้เอง หลวงพ่อชา ท่านได้เมตตาเปลี่ยนบริขารทุกอย่างให้หมด 

ระเบียบปฏิบัติของหลวงพ่อชา ถือว่าเข้มงวดมาก แต่หลวงพ่อเลี่ยมก็ไม่ได้ย่อท้อแต่อย่างใด เพราะเคยฝึกมาตั้งแต่สมัยอยู่ที่วัดเดิม ซึ่งถือว่าตรงกับรูปแบบของตัวเองมากกว่าที่จะสร้างความยุ่งยากในฝึกฝน  เพื่อเข้าถึงแก่นแท้ของพระศาสนา ด้วยความพากเพียร แม้แต่ในวันพระก็ถือ เนสัชชิก คือ การไม่นอนตลอดคืน ก็อยู่ได้อย่างสบาย จนจิตรู้สึกสว่างไสวและมีความสุขจากการปฏิบัติธรรม

 สมณศักดิ์ 
ได้รับพระมหากรุณาธิคุณจากพระบาทสมเด็จพระเจ้าอยู่หัวโปรดพระราชทานสัญญาบัตรตั้งสมณศักดิ์ ดังนี้
 พ.ศ. 2544 เป็นพระราชาคณะชั้นสามัญยก ฝ่ายวิปัสสนาธุระ ในราชทินนามที่ พระวิสุทธิสังวรเถรราชกิจจานเบกษา, ประกาศสำนักนายกรัฐมนตรี เรื่อง พระราชทานสัญญาบัตรตั้งสมณศักดิ์ , เล่ม 118 ตอนที่ 24 ข, 7 ธันวาคม 2544, หน้า 33

 พ.ศ. 2549 เป็นพระราชาคณะชั้นราช ฝ่ายวิปัสสนาธุระ ในราชทินนามที่ พระราชภาวนาวิกรม อุดมธรรมสิทธิ์ มหาคณิสสร บวรสังฆาราม คามวาสีราชกิจจานเบกษา, ประกาศสำนักนายกรัฐมนตรี เรื่อง พระราชทานสัญญาบัตรตั้งสมณศักดิ์, เล่ม 123 ตอนที่ 15 ข, 6 กรกฎาคม 2549, หน้า 8

 พ.ศ. 2564 เป็นพระราชาคณะชั้นเทพ ฝ่ายวิปัสสนาธุระ ในราชทินนามที่ พระเทพวชิรญาณ ภาวนาวิธานโกศล วิมลศาสนกิจจาทร มหาคณิสสร บวรสังฆาราม คามวาสีราชกิจจานเบกษา, พระบรมราชโองการ ประกาศพระราชทานสัญญาบัตรตั้งสมณศักดิ์, เล่ม 138 ตอนที่ 21 ข, 31 มีนาคม 2564, หน้า 1

 พ.ศ. 2567 เป็นพระราชาคณะเจ้าคณะรอง ชั้นหิรัญบัฏ ฝ่ายวิปัสสนาธุระ ในราชทินนามที่ พระพรหมวชิรญาณโสภณ วิมลสีลาจารวินิฐ วิปัสสนานุสิฐคณาจารย์ ไพศาลศาสนกิจดิลก สาธกธรรมวิจิตร มหาคณิสสร บวรสังฆาราม คามวาสีราชกิจจานเบกษา, พระบรมราชโองการ ประกาศพระราชทานสัญญาบัตรตั้งสมณศักดิ์, เล่ม 141 ตอนที่ 75 ข, 10 พฤศจิกายน 2567, หน้า 1
# ทีแกน เพรสลีย์
ทีแกน เพรสลีย์ (24 กรกฎาคม ค.ศ. 1985 —) มีชื่อแรกเกิด คือ แอชลีย์ เอริคสัน (Ashley Erickson) เป็นนักแสดงภาพยนตร์สำหรับผู้ใหญ่ชาวอเมริกัน ซึ่งชื่อในวงการของเธอมาจากการที่พ่อแม่ของเธอต้องการให้เรียกเธอว่า "ทีแกน" ในช่วงแรกเริ่ม รวมถึงต้องการแสดงความเคารพต่อ ลิซา มารี เพรสลีย์

 ชีวิตส่วนตัว 
ช่วงเดือนพฤศจิกายน ค.ศ. 2007 เธอได้แต่งงานกับ ไทเลอร์ เดอร์เดน แต่แล้วเธอก็ได้ฟ้องหย่าในเดือนกรกฎาคม ค.ศ. 2008  จากนั้นในเดือนกันยายน ค.ศ. 2008 เธอได้รับการรายงานว่าจะออกเดทกับ จอช เลห์แมน เป็นครั้งแรก แล้วเธอก็ได้แต่งงานกับเขาในเดือนเมษายน ค.ศ. 2010 

 รางวัลที่ได้รับ 
 ค.ศ. 2005 เบสท์นิวสตาร์เล็ท
 ค.ศ. 2005 ทีนครีมดรีม
 ค.ศ. 2005 เบสท์ 3-เวย์ – เฟลชฮันเตอร์ 7 
 ค.ศ. 2009 เบสท์คัมแบ็ค
# Go Round / YEAH-OH
โก เรานด์ / เย-โอ (เป็นซิงเกิลที่ 39 ของนามิเอะ อามุโระ วางจำหน่ายในรูปแบบซีดี และซีดี+ดีวีดี โดยวางจำหน่ายที่ประเทศญี่ปุ่นวันที่ 21 มีนาคม พ.ศ. 2555 ห่างจากซิลเกิลที่แล้ว Sit! Stay! Wait! Down! / Love Story 4 เดือน

เพลง Go Round เป็นเพลงโฆษณาเครื่องสำอางค์โคเซ่ ESPRIQUE

ซิงเกิล Go Round / YEAH-OH ได้รับการรับรองแผ่นเสียงทองคำในเดือนเมษายน ค.ศ. 2012 http://www.riaj.or.jp/data/others/gold/201204.html
 รายชื่อเพลง 
 Go Round
 YEAH-OH
 Go Round (Instrumental)
 YEAH-OH (Instrumental)
 มิวสิกวิดีโอ 
 Go Round (Music Video)
 YEAH-OH (Music Video)
 ชาร์ต 
 ออริกอนชาร์ต (ในญี่ปุ่น)
วางจำหน่ายชาร์ตอันดับสูงสุดยอดขายสัปดาห์แรกยอดขายรวมอยู่ในชาร์ต 21 มีนาคม 2012Oricon Daily Singles Chart#321 มีนาคม 2012Oricon Weekly Singles Chart#446,98364,4239 สัปดาห์21 มีนาคม 2012Oricon Monthly Singles Chart#1258,81264,42321 มีนาคม 2012Oricon Yearly Singles Chart64,423

 ข้อมูลเพิ่มเติม
# ALL NIGHT LONG
"ออล ไนท์ ลอง"  เป็นซิงเกิลที่ 39 ของเอ็กซ์ไซล์ วางจำหน่ายวันที่ 20 มิถุนายน พ.ศ. 2555 ในรูปแบบในรูปแบบแม็กซีซิงเกิล

เพลง ALL NIGHT LONG ออกอากาศครั้งแรกทางรายการวิทยุ EXILE EX-PRESS ของคลื่นวิทยุ TOKYO FM เมื่อวันที่ 5 พฤษภาคม ค.ศ 2012

มิวสิกวิดีโอเพลง ALL NIGHT LONG เป็นเรื่องราวของสมาชิกทั้ง 14 คน ในฉากเกมเคเบรอสของ GREE

เพลง ALL NIGHT LONG เป็นเพลงประกอบโฆษณาเกมเคเบรอสของ GREE

เพลง ALL NIGHT LONG เป็นเพลงที่ใช้ในการทัวร์คอนเสิร์ต EXILE TRIBE LIVE TOUR 2012 〜TOWER OF WISH〜
 รายชื่อเพลง 
 ALL NIGHT LONG
 ALL NIGHT LONG (Instrumental)
 มิวสิกวิดีโอ 
 ALL NIGHT LONG (Video Clip)
 ชาร์ต 
ชาร์ตออริกอน (ในญี่ปุ่น)
วางจำหน่ายชาร์ตอันดับสูงสุดยอดขายสัปดาห์แรกยอดขายรวมอยู่ในชาร์ต20 มิถุนายน 2012ชาร์ตซิงเกิลออริกอนรายวัน#124,98620 มิถุนายน 2012ชาร์ตซิงเกิลออริกอนรายสัปดาห์#1206,090206,0906 สัปดาห์20 มิถุนายน 2012ชาร์ตซิงเกิลออริกอนรายเดือน#3224,377237,31820 มิถุนายน 2012ชาร์ตซิงเกิลออริกอนรายปี237,318

 ข้อมูลเพิ่มเติม 
 ALL NIGHT LONG Special site http://exile.jp/all_night_long/ 
 ข้อมูลซิงเกิล ALL NIGHT LONG http://exile.jp/news/20120501.html